title: Tierniezhioù istor Sina
text: Kavet e vo amañ a-is un daolenn eus tierniezhioù istor Sina.
  
  Brassell 
  
  Evit ar pep brasañ, eo ar bloavezhiadoù roet amañ en daolenn ar re a vez a-du an holl warno, well-wazh, evit merkañ ar mareoù ma'z eus bet cheñchet penn d’ar galloud e Sina.
  
  Koulskoude e chom c’hoazh un toullad mat a dabutoù war deiziadoù marevezh Zhou ar C'hornôg hag a-raok. Mat eo derc'hel da soñj ivez ne vez ket alies prop ha kempenn an istor hag eo bet dibaot ar gwechoù ma'z eo bet echuet sioul gant un dierniezh en ur leuskel he flas d'unan all raktal ha plaen. Alies-kaer e save tierniezhioù nevez pell a-raok na vefe taolet ar renad kozh d'an traoñ pe e kendalc'he tierniezhioù zo e-pad ur frapad goude bezañ bet trec'het. A zo muioc'h, e-pad pell eo bet rannet Sina en hec'h istor etre rannvroioù disheñvel renet gant strolladoù disheñvel. D'ar mareoù-hont ne oa tierniezh ebet o ren war ur Sina unanet.
  
  A-walc'h e vo reiñ amañ ur skouer eus ar c'hemmesk a c'hall bezañ. Merkañ a ra 1644 an deiziad boas evit ar bloaz ma voe preizhet Beijing gant armeoù an dierniezh Qing a orin Mandchou. Evel-se e teue ren ar re Qing da vezañ mestr war kalonenn Sina e-lec'h tierniezh Ming. Padal eo bet diazezet an dierniezh Qing e 1636 (pe, zoken, e 1616 dindan un anv all) tra ma ne voe ket tu da derriñ eus e garg c'hoanteg diwezhañ kurunenn tierniezh Ming a-raok 1662. Kemm tierniezh a dro alies d'un afer padus ha kemplezh ha lakaat a reas ar c'hQinged tost ugent vloaz evit astenn o galloud war Sina a-bezh. Krediñ embann ez eus bet cheñchet penn d'ar vazh penn-da-benn e Sina e 1644 a vije ur fazi bras e-keñver ar pezh zo c'hoarvezet e gwirionez.
  
  A-benn tapout muioc'h a vunudoù war an tierniezhioù rollet amañ hag o Impalaerien, heuilhit al liamm zo evito en daolenn. Klikit war IS evit istor an dierniezh, ha war IM evit un daolenn eus o Impalaerien (pe renerien all).
  
  Taolenn an tierniezhioù
  
  Tunioù deskiñ
  
  Un doare
  
  Un doare all
  
  Gwelet ivez
  
  Istor Sina
  Kronologiezh istor Sina
  Taolenn Monarked Sina
  
  Istor Sina
  
  zh:中国朝代